
注讬专讜讘讬谉 讻讞 注"讘 - 驻讬专讜砖 砖讟讬讬谞讝诇抓

讘讚讙谞讜谞讬讬转讗 (讞讝讬讝 讛讙讚诇 讘讙讬谞讛) 砖讛讜讗 诪讬谉 讛谞讗讻诇.


讻讬讜谉 砖谞讝讻专 讝专注 讙专讙讬专 砖讜讗诇讬诐: 诇诪讗讬 讞讝讬 [诇诪讛 讛讜讗 专讗讜讬] 讛诇讗 讻专讙讬诇 讗讜讻诇讬诐 专拽 讗转 注诇讬讜 砖诇 讛爪诪讞? 讗诪专 专' 讬讜讞谞谉: 砖讻谉 专讗砖讜谞讬诐 砖诇讗 讛讬讛 诇讛谉 驻诇驻诇讬谉, 砖讜讞拽讬谉 讗讜转讜 讜诪讟讘讬诇讬谉 讘讜 讗转 讛爪诇讬. 谞诪爪讗 砖讗祝 讝专注 讙专讙讬专 谞讗讻诇, 讗诐 讻讬 讗讬谉 砖讬诪讜砖讜 讝讛 专讙讬诇.


讗 专' 讝讬专讗 讻讬 讛讜讛 讞诇讬砖 诪讙专住讬讛, 讛讜讛 讗讝讬诇 讜讬转讬讘 讗驻讬转讞讗 [讻讗砖专 讛讬讛 讞诇砖 诪诇讬诪讜讚讜, 讛讬讛 讛讜诇讱 讜讬讜砖讘 注诇 驻转讞] 讘讬转 诪讚专砖讜 砖诇 专讘 讬讛讜讚讛 讘专 讗诪讬, 讗诪专: 讻讬 谞驻拽讬 讜注讬讬诇讬 专讘谞谉 [讻讗砖专 讬爪讗讜 讞讻诪讬诐] 鈥�/span> 讗讬拽讜诐 诪拽诪讬讬讛讜 [讗拽讜诐 诪诇驻谞讬讛诐] 讜讗拽讘诇 讘讛讜 讗讙专讗 [讘讛诐 砖讻专]. 砖拽讬讬诪转讬 诪爪讜讜转 讻讘讜讚 转诇诪讬讚讬 讞讻诪讬诐, 砖讛讬讜转 讜谞讞诇砖 讻讜讞讜 诪诇注住讜拽 讘转讜专讛 讬谞讜讞 讜注诐 讝讗转 讬拽讬讬诐 诪爪讜讛 讗讞专转.


驻注诐 谞驻拽 讗转讗 [讬爪讗 讜讘讗] 诪讘讬转 讛诪讚专砖 讬谞讜拽讗 讚讘讬 专讘 [转讬谞讜拽 砖诇 讘讬转 专讘] 讗诪专 诇讬讛 [诇讜] 专' 讝讬专讗: 诪讗讬 讗讙诪专讱 [诪讛 诇诪讚讱] 专讘讱? 讗诪专 诇讬讛 [诇讜]: 注诇 讻砖讜转 诪讘专讻讬诐 "讘讜专讗 驻专讬 讛讗讚诪讛", 注诇 讞讝讬讝 诪讘专讻讬诐 "砖讛讻诇 谞讛讬讛 讘讚讘专讜" 讗诪专 诇讬讛 [诇讜] 专' 讝讬专讗: 讗讚专讘讛, 讗讬驻讻讗 诪讬住转讘专讗 [讛讛讬驻讱 讛讜讗 讛诪住转讘专], 砖讻谉, 讛讗讬 [讝讛] 讛讞讝讬讝 鈥� 诪讗专注讗 拽讗 诪专讘讬 [诪讛讗专抓 讛讜讗 讙讚诇], 讜讛讗讬 [讜讝讜] 讛讻砖讜转 鈥�/span> 诪讗讜讬专讗 拽讗 诪专讘讬 [诪讛讗讜讬专 讛讬讗 讙讚诇讛].


讜专讗讜讬 讗讬驻讜讗 诇讘专讱 注诇 讻诇 讚讘专 诇驻讬 诪拽讜专 讙讬讚讜诇讜, 讜诪住讻诪讬诐 讘转诇诪讜讚: 讜讛诇讻转讗 讻讬谞讜拽讗 讚讘讬 专讘 [讜讛讛诇讻讛 讻转讬谞讜拽 砖诇 讘讬转 讛专讘]. 诪讗讬 讟注诪讗 [诪讛 讟注诐 讛讚讘专]: 讛讗讬 [讝讛] 讛讻砖讜转 鈥� 讛讜讗 讙诪专 驻讬专讬 [驻专讬 讙诪讜专], 讜讛讗讬 [讜讝讛] 讛讞讝讬讝 鈥� 诇讗讜 讙诪专 驻讬专讬 [讗讬谞谞讜 驻专讬 讙诪讜专], 讜驻专讬 砖讗讬谞讜 讙诪讜专 讗讬谉 诪讘专讻讬谉 注诇讬讜 讗诇讗 "砖讛讻诇". 讜诪讗讬 讚拽讗诪专转: 讛讗讬 诪讗专注讗 拽讗 专讘讬, 讜讛讗讬 诪讗讜讬专讗 拽讗 专讘讬 [讜诪讛 砖讗诪专转: 讝讛 讛讞讝讬讝 诪讛讗专抓 讛讜讗 讙讚诇, 讜讝讜 讛讻砖讜转 诪谉 讛讗讜讬专 讛讬讗 讙讚诇讛] 鈥� 诇讗 讛讬讗. 讻砖讜转 谞诪讬 诪讗专注讗 拽讗 专讘讬, 讚讛讗 拽讗 讞讝讬谞谉 讚拽讟诇讬谞谉 诇讛 诇讛讬讝诪转讗 讜诪讬讬转讗 讻砖讜转讗 [讙诐 讻谉 诪谉 讛讗专抓 讙讚诇讛, 砖讛专讬 专讜讗讬诐 讗谞讜 砖讻讗砖专 拽讜爪爪讬诐 讗转 讛拽讜爪讬诐 讜诪转讛 讛讻砖讜转 讛讟驻讬诇讛 注诇讬讛谉] 诪讻讗谉 砖讛讻砖讜转 讙诐 讻谉 诪讛讗专抓 讙讚诇讛, 讗祝 讻讬 诇讗 讘诪讬砖专讬谉.


讘 讜砖讜讗诇讬诐: 讜讻讬 讘讻驻谞讬讜转 讗讬谉 诪注专讘讬谉? 讜讛转谞讬讗 [讜讛专讬 砖谞讬谞讜 讘讘专讬讬转讗]: 拽讜专 砖讛讜讗 讛讞诇拽 讛专讱 砖讘专讗砖 讛讚拽诇 讜专讗讜讬 诇诪讗讻诇 谞讬拽讞 讘讻住祝 诪注砖专, 讜讗讜诇诐 讗讬谉 诪讟诪讗 讟讜诪讗转 讗讜讻诇讬谉 讻讬讜谉 砖讗讬谞谞讜 诪讗讻诇 诪诪砖 讗诇讗 诪注讬谉 注抓. 讜讻驻谞讬讜转 谞讬拽讞讜转 讘讻住祝 诪注砖专, 讜讗祝 诪讟诪讗讜转 讟讜诪讗转 讗讜讻诇讬诐.


专' 讬讛讜讚讛 讗讜诪专 讘砖讬谞讜讬 诪住讜讬诐: 拽讜专 讛讚拽诇 讛专讬 讛讜讗 讻注抓 诇讻诇 讚讘专讬讜, 讗诇讗 砖讬讜爪讗 诪谉 讛讻诇诇 讘讚讘专 讗讞讚 鈥� 砖谞讬拽讞 讘讻住祝 诪注砖专 诪砖讜诐 砖讛讜讗 专讗讜讬 诇讗讻讬诇讛. 讜讻驻谞讬讜转 讛专讬 讛谉 讻驻专讬 诇讻诇 讚讘专讬讛诐, 砖讻谉 驻专讬 讙诪讜专 讛谉! 讗诇讗 砖讬砖 讘讛谉 驻专讟 讗讞讚 讞专讬讙 砖驻讟讜专讜转 诪谉 讛诪注砖专 讻讬讜谉 砖注讚讬讬谉 诇讗 谞讙诪专讛 诪诇讗讻转谉.


讜诪砖讬讘讬诐: 讛转诐 [砖诐] 讚讘专讬 专' 讬讛讜讚讛, 砖讛讻驻谞讬讜转 讛谉 驻专讬, 诪讚讜讘专 讘讚谞讬住讞谞讬 讘诪讬谉 诪讬讜讞讚 砖诇 讻驻谞讬讜转 砖讗讬谞谉 讘砖诇讜转 诇注讜诇诐. 讜讗诐 讻谉, 讛讙讬注讜 讻讘专 诇讙诪专 讘讬砖讜诇谉 讻讻驻谞讬讜转. 讜讗讬诇讜 专讘 诪讚讘专 讘诪讬谉 讛注砖讜讬 诇讛转讘砖诇 讜诇讛讬讜转 转诪专讬诐 讙诪讜专讬诐, 讜讻驻谞讬讜转 讛讜讗 专拽 砖诇讘 讘讬谞讬讬诐.


讜砖讜讗诇讬诐: 讗讬 讛讻讬, 讘讛讗 诇讬诪讗 [讗诐 讻讱, 讘讝讛 讬讗诪专] 专' 讬讛讜讚讛 驻讟讜专讜转 诪谉 讛诪注砖专? 讜讛转谞讬讗 [讜讛专讬 砖谞讬谞讜 讘讘专讬讬转讗]: 讗诪专 专' 讬讛讜讚讛: 诇讗 讛讜讝讻专讜 驻讙讬 讛诪拽讜诐 讘讬转讬讜谞讬 讗诇讗 诇注谞讬谉 诪注砖专 讘诇讘讚, 砖讗诪专讜: 驻讙讬 转讗谞讬诐 讛讘讗讬诐 诪讛诪拽讜诐 讘讬转讬讜谞讬, 讜讗讛讬谞讬 [讜讛讻驻谞讬讜转] 砖诇 讛诪拽讜诐 讟讜讘讬谞讗 讞讬讬讘讬谉 讘诪注砖专 讗祝 注诇 驻讬 砖讗讬谞谉 讘砖诇讜转 诇注讜诇诐, 讻讬讜谉 砖讛谉 谞讞砖讘讜转 讻驻专讬 讙诪讜专 诇讻诇 讚讘专.


讗诇讗 诇注讜诇诐 转讗诪专 砖讚讘专讬 专' 讬讛讜讚讛 诇讗讜 [讗讬谞诐] 讘谞讬住讞谞讬 讘讻驻谞讬讜转 讛讙诪讜专讜转 讻讘专, 讜讗讜诇诐 诇注谞讬谉 讟讜诪讗转 讗讜讻诇讬谉 砖讗谞讬 [砖讜谞讛] 讛讚讘专, 讜讗讬谉 诇讛讘讬讗 专讗讬讛 诪注谞讬谉 讟讜诪讗转 讗讜讻诇讬谉 诇注谞讬谉 讛讞砖讘转讜 讘讗讜驻谉 讻诇诇讬 讻讚讘专 诪讗讻诇, 讻诪讜 砖讗诪专 专' 讬讜讞谞谉: 讛讜讗讬诇 讜专讗讜讬 诇诪转拽谉 注诇 讬讚讬 讛讗讜专, 讛讻讗 谞诪讬 [讻讗谉 讙诐 讻谉] 讗驻砖专 诇讜诪专: 讛讜讗讬诇 讜讬讻讜诇 诇诪转拽谉 注诇 讬讚讬 讛讗讜专, 讜诇讻谉 专讗讜讬讜转 讛讻驻谞讬讜转 诇讛讬讟诪讗 讟讜诪讗转 讗讜讻诇讬诐, 讗讘诇 诇注谞讬谉 注讬专讜讘 爪专讬讱 砖讬讛讬讛 讚讘专 诪讗讻诇 诪讜讻谉, 讜诇讗 讛专讗讜讬 诇讛讬讜转 诪讜讻谉 注诇 讬讚讬 讛讻谞讛.


讜砖讜讗诇讬诐: 讜讛讬讻讗 讗转诪专 [讜讛讬讻谉 谞讗诪专] 讚讘专 讝讛 砖诇 专' 讬讜讞谞谉 讘诪拽讜专讜? 讗讛讗 [注诇 讝讛] 讚转谞讬讗 [砖砖谞讬谞讜 讘讘专讬讬转讗]: 砖拽讚讬诐 讛诪专讬诐, 讘注讜讚诐 拽讟谞讬诐 讜讬专讜拽讬诐 鈥� 讞讬讬讘讬谉 讛诐 讘诪注砖专, 诪驻谞讬 砖讛诐 专讗讜讬讬诐 诇讗讻讬诇讛 讘注讜讚讜 讘讜住专, 砖诇驻注诪讬诐 讗讜讻诇讬诐 砖拽讚讬诐 讬专讜拽讬诐. 讜讗讜诇诐 讙讚讜诇讬诐 鈥� 驻讟讜专讬谉 砖讗讬谞诐 专讗讜讬讬诐 诇讗讻讬诇讛. 讜讗讬诇讜 砖拽讚讬诐 诪转讜拽讬诐, 讙讚讜诇讬诐 鈥� 讞讬讬讘讬谉, 拽讟谞讬诐 鈥� 驻讟讜专讬谉, 砖注讚讬讬谉 诇讗 讛讙讬注讜 诇讙诪专 讘讬砖讜诇诐. 专' 砖诪注讜谉 讘专' 讬讜住讬 讗讜诪专 诪砖讜诐 (讘砖诐) 讗讘讬讜 诇注谞讬谉 讛诇讻讛: 讝讛 讜讝讛 砖拽讚讬诐 诪专讬诐, 讘讬谉 拽讟谞讬诐 讘讬谉 讙讚讜诇讬诐 诇驻讟讜专. 讜讗诪专讬 诇讛 [讜讬砖 讗讜诪专讬诐] 砖讗诪专 讘砖诐 讗讘讬讜: 讝讛 讜讝讛 诇讞讬讜讘. 讗诪专 专' 讗讬诇注讗: 讛讜专讛 专' 讞谞讬谞讗 讘爪讬驻讜专讬 讻讚讘专讬 讛讗讜诪专 讝讛 讜讝讛 诇驻讟讜专.


讜砖讗诇讜: 诇讚注转 诪讗谉 [诪讬] 砖讗诪专 讝讛 讜讝讛 诇讞讬讜讘, 诇诪讗讬 讞讝讬 [诇诪讛 专讗讜讬] 砖拽讚 诪专 讙讚讜诇? 讗诪专 专' 讬讜讞谞谉: 讛讜讗讬诇 讜专讗讜讬 诇诪转拽谉 讗转 讛砖拽讚讬诐 讛讗诇讛 注诇 讬讚讬 讛讗讜专 讜谞注砖讬诐 专讗讜讬讬诐 诇讗讻讬诇讛.


讙 讗诪专 诪专 [讛讞讻诐], 专' 讬讛讜讚讛 讗讜诪专: 拽讜专 讛专讬 讛讜讗 讻注抓 诇讻诇 讚讘专讬讜, 讗诇讗 砖谞讬拽讞 讘讻住祝 诪注砖专 讜砖讜讗诇讬诐: 讛讬讬谞讜 转谞讗 拽诪讗 [讛专讬 讝讛 诪诪砖 讻讚讘专讬 讛转谞讗 讛专讗砖讜谉] 讜讘诪讛 谞讞诇拽 专' 讬讛讜讚讛!


讗诪专 讗讘讬讬: 讗诐 砖诇拽讜 讜讟讙谞讜 讗转 讛拽讜专 讗讬讻讗 讘讬谞讬讬讛讜 [讬砖 讘讬谞讬讛诐 讛讘讚诇 诇诪注砖讛], 砖诇讚注转 专' 讬讛讜讚讛 讗祝 讗诐 砖诇拽讜 讜讟讙谞讜 讗讬谞讜 诪讟诪讗 讟讜诪讗转 讗讜讻诇讬诐, 讜讗讬诇讜 诇讚注转 讛转谞讗 讛专讗砖讜谉 讛专讬讛讜 诪讟诪讗.


诪转拽讬祝 诇讛 [诪拽砖讛 注诇 讻讱] 专讘讗: 诪讬 讗讬讻讗 诇诪讗谉 讚讗诪专 [讛讗诐 讬砖 诪讬 砖讗讜诪专] 砖讻讗砖专 砖诇拽讜 讜讟讙谞讜 诇讗 诪讟诪讗 讟讜诪讗转 讗讜讻诇讬诐? 讜讛转谞讬讗 [讜讛专讬 砖谞讬谞讜 讘讘专讬讬转讗]: 讛注讜专 讜讛砖讬诇讬讗 砖讗讬谉 讗谞砖讬诐 专讙讬诇讬诐 诇讗讜讻诇诐 讗讬谉 诪讟诪讗讬谉 讟讜诪讗转 讗讜讻诇讬谉 讗讜诇诐 注讜专 砖砖诇拽讜 注讚 砖谞注砖讛 专讗讜讬 诇讗讻讬诇讛, 讜砖讬诇讬讗 砖讞讬砖讘 注诇讬讛 诇讗讜讻诇讛 鈥� 诪讟诪讗讬谉 讟讜诪讗转 讗讜讻诇讬谉! 诪砖诪注 砖讗祝 讚讘专 砖讗讬谞讜 专讗讜讬 诪转讞讬诇讛 诇诪讗讻诇, 诪讗讞专 砖砖诇拽讜讛讜 讜讟讙谞讜讛讜, 讛专讬 讛讜讗 诪讟诪讗 讟讜诪讗转 讗讜讻诇讬诐, 讜讻谉 讬讛讬讛 讛讚讬谉 诇注谞讬谉 拽讜专 诇讚注转 讻讜诇诐.


讗诇讗 讗诪专 专讘讗: 讗讬讻讗 讘讬谞讬讬讛讜 [讬砖 讘讬谞讬讛诐 讛讘讚诇 诇诪注砖讛] 诪讞诇讜拽转 讘注谞讬谉 讘专讻讛. 讚讗转诪专 [砖谞讗诪专] 砖谞讞诇拽讜 讛讗诪讜专讗讬诐 讘讚讘专 拽讜专 讛讚拽诇: 专讘 讬讛讜讚讛 讗诪专: 诪讘专讻讬诐 注诇讬讜 "讘讜专讗 驻专讬 讛讗讚诪讛", 讜砖诪讜讗诇 讗诪专: 诪讘专讻讬诐 注诇讬讜 "砖讛讻诇 谞讛讬讛 讘讚讘专讜".


讜诪住讘讬专讬诐 讗转 讛砖讬讟讜转, 专讘 讬讛讜讚讛 讗诪专: 诪讘专讻讬诐 注诇讬讜 "讘讜专讗 驻专讬 讛讗讚诪讛" 砖讻谉 讗讜讻诇讗 [讗讜讻诇] 讛讜讗, 砖讻讬讜谉 砖专讗讜讬 诇讗讻讬诇讛 讛专讬讛讜 谞拽专讗 驻专讬, 讜诪讘专讻讬诐 注诇讬讜 讻注诇 讻诇 驻专讬. 讜砖诪讜讗诇 讗诪专: 讗讬谉 诪讘专讻讬诐 注诇讬讜 讗诇讗 "砖讛讻诇 谞讛讬讛 讘讚讘专讜" 讻讬 讻讬讜谉 砖住讜驻讜 诇讛拽砖讜转 讜诇讛讬注砖讜转 讻注抓 砖讗讬谞讜 专讗讜讬 诇讗讻讬诇讛, 诇讗 诪讘专讻讬谞谉 注讬诇讜讬讛 [诪讘专讻讬谉 注诇讬讜] "讘讜专讗 驻专讬 讛讗讚诪讛", 砖讛专讬 讘住讜驻讜 讬讘讟诇 诪转讜专转 驻专讬.


讗诪专 诇讬讛 [诇讜] 砖诪讜讗诇 诇专讘 讬讛讜讚讛: 砖讬谞谞讗, 讻讜讜转讬讱 诪住转讘专讗 [讙讚讜诇 砖讬谞讬讬诐, 讻砖讬讟转讱 诪住转讘专] 讚讛讗 [砖讛专讬] 爪谞讜谉 砖住讜驻讜 诇讛拽砖讜转, 讜讘讻诇 讝讗转 诪讘专讻讬谞谉 注诇讬讛 [诪讘专讻讬诐 讗谞讜 注诇讬讜] "讘讜专讗 驻专讬 讛讗讚诪讛" 讜诪注讬专讬诐:


讜诇讗 讛讬讗, 讜讗讬谞讜 讻谉, 爪谞讜谉 鈥� 谞讟注讬 讗讬谞砖讬 讗讚注转讗 讚驻讜讙诇讗 [谞讜讟注讬诐 讘谞讬 讗讚诐 注诇 讚注转 诇讗讻讜诇 讗讜转讜 讻砖讛讜讗 专讱], 讚讬拽诇讗 [讚拽诇] 鈥�/span> 诇讗 谞讟注讬 讗讬谞砖讬 讗讚注转讗 讚拽讜专讗 [讗讬谉 讗谞砖讬诐 谞讜讟注讬诐 注诇 讚注转 诇讗讻讜诇 诪谉 讛拽讜专], 讜讗诐 讻谉 讗讬谉 讛拽讜专 谞讞砖讘 讻驻专讬 讛讚拽诇, 讗诇讗 讚讘专 诪讗讻诇 讛诪讜驻拽 诪诪谞讜, 讜讗讬谉 诇讘专讱 注诇讬讜 讗诇讗 "砖讛讻诇". 讜诪住讻诪讬诐: 讗祝 注诇 讙讘 讚拽诇住讬讛 [讜讗祝 注诇 驻讬 砖砖讘讞讜] 砖诪讜讗诇 诇专讘 讬讛讜讚讛, 讛诇讻转讗 讻讜讜转讬讛 [讛诇讻讛 讻诪讜转讜, 讻砖讬讟转] 砖诪讜讗诇.


讚 讙讜驻讗 [诇讙讜祝 讛讚讘专] 砖讛讝讻专谞讜 讗诪专 专讘 讬讛讜讚讛 讗诪专 讘砖诐 专讘: 讻砖讜转 讜讞讝讬讝 诪注专讘讬谉 讘讛谉, 讜诪讘专讻讬谉 注诇讬讛诐 "讘讜专讗 驻专讬 讛讗讚诪讛" 讜砖讜讗诇讬诐: 讻砖讜转 讘讻诪讛 诪注专讘讬诐 讘讛? 讜诪砖讬讘讬诐: 讻驻讬 砖讗诪专 专讘 讬讞讬讗诇 讘谞讜砖讗 讚讜诪讛: 讻诪诇讗 讛讬讚, 讛讻讗 谞诪讬 [讻讗谉 讙诐 讻谉] 讛砖讬注讜专 讻诪诇讗 讛讬讚.


讜讞讝讬讝 砖讬注讜专讜 讘讻诪讛? 讗诪专 专讘讛 讘专 讟讜讘讬讛 讘专 讬爪讞拽 讗诪专 专讘: 讻诪诇讗 讗讜讝讬诇转讗 讚讗讬讻专讬 [讗讙讜讚转 讬专拽 砖讗讜讙讚讬诐 讛讗讬讻专讬诐].


讗诪专 专讘 讞诇拽讬讛 讘专 讟讜讘讬讛: 诪注专讘讬谉 讘拽诇讬讗 [讘讗砖诇讙] 讜转讜讛讬诐: 讘拽诇讬讗 住诇拽讗 讚注转讱 [讘讗砖诇讙 注讜诇讛 注诇 讚注转讱]?! 讜讻讬 讗讜讻诇讬诐 讘谞讬 讗讚诐 讗砖诇讙? 讗诇讗 讘讬专拽讗 讚拽诇讬讗 [讘讬专拽 砖诪讗驻专讜 诪讻讬谞讬诐 讗转 讛讗砖诇讙] 砖诇驻谞讬 砖专讬驻转讜 专讗讜讬 讛讜讗 诇讗讻讬诇转 讗讚诐, 讜讻诪讛 砖讬注讜专讜? 讗诪专 专讘 讬讞讬讗诇: 讻诪诇讗 讛讬讚.


诪住讜驻专: 专' 讬专诪讬讛 谞驻拽 诇拽专讬讬转讗, 讘注讜 诪讬谞讬讛 [讬爪讗 诇讻驻专讬诐, 砖讗诇讜 诪诪谞讜]: 诪讛讜 诇注专讘 讘驻讜诇讬谉 诇讞讬谉? 诇讗 讛讜讛 讘讬讚讬讛 [诇讗 讛讬转讛 讘讬讚讜 转砖讜讘讛]. 讻讬 讗转讗 诇讘讬 诪讚专砖讗 讗诪专讜 诇讬讛 [讻砖讘讗 诇讘讬转 讛诪讚专砖 讗诪专讜 诇讜]: 讛讻讬 [讻讱] 讗诪专 专' 讬谞讗讬: 诪注专讘讬谉 讘驻讜诇讬谉 诇讞讬谉. 讜讻诪讛 砖讬注讜专诐? 讗诪专 专讘 讬讞讬讗诇: 讻诪诇讗 讛讬讚.


讗诪专 专讘 讛诪谞讜谞讗: 诪注专讘讬谉 讗祝 讘转专讚讬谉 讞讬讬谉. 讜诪拽砖讬诐: 讗讬谞讬 [讜讻讬 讻谉 讛讜讗]? 讜讛讗诪专 [讜讛专讬 讗诪专] 专讘 讞住讚讗: 住讬诇拽讗 讞讬讬讗 拽讟讬诇 讙讘专讗 讞讬讬讗 [住诇拽 讞讬 讛专讙 讗讚诐 讞讬], 诪砖诪注 砖讛转专讚 诪讝讬拽 诇讘专讬讗讜转 讜讗讬谉 专讗讜讬 诇注专讘 讘讜!

